નવી દિલ્હી: હવે આધારકાર્ડ વગર ગરીબ મહિલાઓને ફ્રી એલપીજી કનેક્શન મળશે નહીં. કેન્દ્ર સરકારે પ્રધાનમંત્રી ઉજ્જવલા યોજના હેઠળ આપવામાં આવનારી ફ્રી એલપીજી કનેક્શન લેવા માટે આધારને જરૂરી બનાવી દીધું છે. ગત વર્ષે ઓક્ટોબરમાં જ કેન્દ્ર સરકારે એલપીજી સબ્લિડી માટે યૂનિક આઇડેન્ટિફિકેશન નંબરને જરૂરી બનાવી દીધું છે. હવે એને વધારીને ફ્રી એલપીજી કનેક્શન સુધી કરી દેવામાં આવ્યું છે. સરકારે ગત વર્ષે જ પ્રધાનમંત્રી ઉજ્જવલા યોજનાની શરૂઆત કરી હતી. એના હેઠળ દેશની આશરે પાંચ કરોડ મહિલાઓને સ્વચ્છ ઇંધણ તરીકે એલપીજી કનેક્શમન ફ્રી માં આપવાની યોજના છે.